Nana Comini Uri lllafue 

Naga nairai Naciones Unidas railla rafuemo danomo duide. Peru iemo duide. 
Naga nairaimona damiejaide. Rafuena siadollena, danomo oficabidimaci. 10 de 
diciembre de 1948 bie rabemo ita rafuena llotimaci. Nana ie rafuena nana comini 
uinollena jitaidimaci. Ie jira Peru ie gobierno bie rafuena birui cuetatate. 

Nano llogafue 

Biena uino: Nana comini jlaie comini anamo inellena, ie finua diese nagamie 

feinollena, nana comini uri illena, bie rafuena lloticai. Comena nagamie jeicia jira, 

bie rafuena lloticai. Nana cominimo bie rafue daje isoi duide. 

Biena uino: Ailluena comini, diga icaino jiaie cominimona duere sefuilla jira, nana 

comini jaciruifieno iacana jira, naga comini rana iacana jira, bie rafuena lloticai. 

Duere sefui raillano, nana comini nie isoide rafuena jaciruineno llollena, bie 

rafuena lloticai. Duere sefui raillano, nana comini nie isoide rafuena jaciruineno 

llollena, bie rafuena lloticai. 

Biena uino: Naga gobierno ie cominina canua, naimacimo bie isoide rafue illena. 

Gobierno diga, jobaime naimaci finonellena, bie isoide rafue ie cominimo illena, 

naga gobierno ie cominina canua. 

Biena uino: Naga nairai jiaie nairai diga, nabairillana capailla jira, bie rafuena 

lloticai. 

Biena uino: Naga Naciones Unidamo duide nairai bie rafuedo jaiacana jira, bie 

rafuena lloticai. Nagamie comena jeiciga. lima rino baifemo fainede. Rino iima 

baifemo fainede. Comini duere itinona jitainedicai, iadedi naimaci uri caimare 

illana jitaidicai. 

Biena uino: -Danomo bie rafue llocana jaiticai - nana Naciones Unidamo duide 

nairai llotimaci. 

Biena uino: Bie rafuena nana comini raise atona uinuana jitaidicai. lena nana 

comini uihuamona, bie rafue suicana jaite. 

Danomo ofillanona bie rafuena lloticai 



Nana comini bie rafue anamo jitaidicai. Naga nairai bie rafuena Jiuana jitaidicai. 
Bie rafuena naimaci comlnina llofuiana jitaidicai. Naga nairai bie rafue lloga uai 
finuana jitaidicat, nana naimaci comini bie rafuena ollena. le jira bie rafuena 
lloticai. 

Rafue 1 . 

Nana cai comuillamona dama cai abido iticai. Cai comuillamona jiaimie anamo 
inedicai. Nana daje facaiconi iticai. Abi uinuanona comuidicai. Dani coninirie cai 
nabairilla. 

Rafue 2. 

Nana cominimo bie rafue duide. Naga nairaimo bie rafue duide: naga rinomo, 
naga iimamo, Jusinamuina sedadimiemo, Jusinamuina sedanedimiemo, jamai 
bue isoidimiemo, jamai bue isoinedimiemo, dueredimiemo, ucuberedimiemo, riai 
uaina naitimiemo, jiaie uaina naitimiemo, diese itinomo bie rafue duide. Nie isoide 
gobierno anamo naimaci ia, bie rafue nana naimacimo duide. 

Rafue 3. 

Nana comini illana jitaidicai. Jiaie comini anamo bu jacainenia, jiaime anamo budi 
naimie anamo orenena. Nana comini jiaie cominina jaciruinenana jitaidicai. 

Rafue 4. 

Jiaie comemo maplena jaca budi cominina ebe isoi fecanena. lena caidica. 

Rafue 5. 

Cominina isi cacaitanena. Duere sefuinellena, cominina janafefitanena. 

Rafue 6. 



Naga gobierno railla: -Nana cat eniruemo ittnodi cominidimaci. le jira daje isoi 
nagamiiaina canoiticai -railla. 

Rafue 7. 

Nana comini gobierno lloga uai anamo daje isoi itimaci. Nana cominimo gobierno 
lloga uai daje isoi duide. Bie rafuedo jaifiedimiemona jaca buna duere sefuihena. 

Rafue 8. 

Gobierno lloga uaido jainedimiemona bu duere sefuia, naiena raise siadollena, 
juez dine naimie jaillana buna rairuinena. 

Rafue 9. 

Illaicominidijamai ebena buna gaitanena. Calabozomo, carcelmo jamai ebena 
buna uinega. le nairai motomona budi jamai ebena dotanega. 

Rafue 10. 

Bumo llogidua rafue ia, naie rafue duihena juez dine naimiena uille, naie rafue 
raise siadollena. Bainino iene finonena. 

Rafue 1 1 . 

1. Bumo llogtdua rafue ia, naie rafuena nia siadonenia, naimiena nia duere 
finonena. Juez dine naie rafuena bainino siadofiena. Naimie dibeimo 
itinona naimiena riidollena rairuinena. 

2. Navui ie finoca nia rairuinega rafue facaina birui naimiena duere finonena. 
Rairuica rafue bu finoia, ie finoca facaise duere sefuillacino baifemo 
naimie duere sefuinena. 

Rafue 12. 



Nagamie jofomo uri ilia, le ilia comini diga icirafuena finonena. Bu naimiena uri 
itatanenia, naimie jitaia, ie uri itatanedimiena naimie llogidoia, iena illaicomini 
rairuinena. Bu naimie jeare naia, naimie jitaia, naimie jeare naitimiena naimie 
llogidoia, iena illaicomini rairuinena. 

Rafue 13. 

1. le nairaimo nine bu macariacania, illaicomini naimiena rairuinena. le 
nairaimo nine ie jofo illana bu jitaia, illaicomini naimiena rairuinena. 

2. Jiaie nairaimo bu macariacania, illaicomini naimiena rairuinena. Abido ie 
nairaimo naimie biacania, illaicomi miena rairuinena. Illaicomini 
naimiena caidinena. 

Rafue 14. 

1 . Duere sefuillamona jiaie nairaimo nainomo duere sefuinellena bu 
jaiacania, illaicomini naimiena rairuinena. 

2. Marainedicino finonenia, naimie jaillana illaicominidi rairuinena. 

Rafue 15. 

1 . Naga gobierno railla: -Nana cai eniruemo itinodi cai comini. Cai nairaimo 
duudimaci -railla. 

2. Gobierno ie cominina oni dotanena, jiaie gobierno naimacina 
feinoiacainenia. Cai nairaimo duinedio -illaicomini buna iese llohena. Jiaie 
nairai imiena bu jaiacania, illaicomini iena rairuinena. 

Rafue 16. 

1. le aina illena, nie eimie rinona oiacania, iena buna rairuinena. Nie isoide 
rinona ollena buna rairuinena. leini illena, nie rino einaino iimana 
oiacania, iena buna rairuinena. Nie isoide iimana ollena buna rairuinena. 
Ua mei, uruiaina iaimaiai comuitajana buna rairuinena. 



2. Aina ollena, inina ollena, conimana jitaillanona iite. 

3. Naga lima ie at diga ia, naga rino ie ini diga ia, ie nairai judaisineite, iadedi 
naga lima ie ainede rino diga icabia, ie nairaidi judairite. Naimaci comini 
uri illena, naimaci nairaiai judaisinellena, naga gobierno ie cominina 
canua. 

Rafue 17. 

1. Eniruena bu namataacania, jofona bu namataacania, rana bu 
namataacania, illaicomini naimiena rairuinena. Naga come iena 
namataacania, jiaie comini diga iena namataacania, illaicomini naimiena 
rairuinena. 

2. Bumona ie eniruena, bumona ie jofona, bumona ie rana jamai ebena 
bairofiena. 

Rafue 18. 

Bue isoide ramo ie comecina facaia, buna naimiena rairuinena. Jusinamuina bu 
sedaacania, buna naimiena rairuinena. Nie isoidimiena bu sedaacania, buna 
naimiena rairuinena. Jiaie raiuedo bu jaiacania, buna naimie rairuinena. Jiaie 
cominimo naimie iinuacino lluana buna rairuinena. Ie joiomo iena lloia, jino iena 
lloia, naimiena buna rairuinena. 

Rafue 19. 

Nie isoide ramo ie comeci facaia, naimiena buna rairuinena. Naimie comeci 
facajacino muidona, naimie duere sefuihena. Jiaie nairaimona bue isoide 
comecina facajacinona naimie feinoiacania, jiaie nairaimo bue isoide comeci 
facajacinona naimie oretaiacania, iena illaicomini rairuinena. 

Rafue 20. 



1 . Jamai nie isoide rafue finollena comlni ofitaia, naimacina buna rairuinena. 
Nie isoide rafuemo bu duicania, iena buna rairuinena. 

2. Nie isoide rafuemo bu duiacainenia. lemo naimie duinena buna rairuinena. 

Rafue 21. 

1 . Naimie jitaia, danomo ofillano, nagamie ie illaicomini nie isoi ie nairai 
sedajacinodi siadoga. Naimie atona siadoiacainenia, naimie facaina 
jiaimiedi iena siadolle. Ie illaicominir rafuena bu siadoiacania, naimiena 
buna rairuinena. 

2. Illaicominina bu jaiacania, iena buna rairuinena. 

3. Comini jitailla diese illaicominidi nana cominina sedaja. Dajerie 
illaicominina jaillena, comini dinena naimacina fetua. Nana comini uainino 
naimacina fetua. Naie illaicomini meidollirui jiai lloga. 

Rafue 22. 

Seguro social railla rafuemo nana comini jainaiaina. Naie rafuemona ie gobiemo 
ucube ilia diese nagamie feinua. Naimie buena jitai raillano, naimie comena jira, 
naimie uri illena, iese nagamie feinua. 

Rafue 23. 

1. Nie isoide rana bu maifiacania, naimiena buna rairuinena. Mare ra 
illanomo naimie maijia. 

2. Maple jaca illena, gobierno canua. 

3. Jiaimie iemaijiamona ibana feinoia, naimie isoi bu mapa, ie maifiamona 
ibana raise feinua. 

4. Naimie comena jira, ie comini buena jitai raillano, ibana naimie raise 
feinua. Raise feinonenia, gobierno naimiena canua. 

Rafue 24. 



Mapa fuilla mei, bu jafuier oiacania, naimiena buna rairuinena: Cominina are 
mapanena, iadedi naimct maijiacana dinori maijia. Fiesta raillaruimo naimaci 
maptanena, iadedi nairui facaina ibaca. 

Rafue 25. 

1 . le comini buena jitai raillano, ie mapmona nagamie ibana feinua. le comini 
raise guillena, iniroi illena, jofo raise illena, remedio ollena, ie diese tbana 
feinua. Bu maijinia, bu duia, bu fecinona ia, bu uaiclmana jaia, ie ucube 
bumo inenia, gobiemo naimiena canua. 

2. Rino jocua facaise gobierno nainainona canua. Gobierno naga uriaina 
daje isoi canua. Moorede uruena canua. Naiso moto oga urue daje isoi 
canua. 

Rafue 26. 

1 . Nana uruiat escuelamo jaillana buna rairuinena. Nano jailla anos facaina 
ibatanena. Escuelamo nana uruiatjailla. Primaria fuillanona jinie 
escuelamo bu jaiacania, iena illaicomini t rairuinena. Rabena uinotino 
diese nainomo feinoga. 

2. Escuelamo naga rafuena raise finuana profesor llofuega. Naga urue 
comena jira, iese llofuega. 

3. Nana conina nabairillana llofuega. 

Rafue 27. 

1 . Nie isoide rafue ie nairai finoia, nagamie nainomo jaillana illaicomini 
rairuinena. Naie rafue ite ie comecijaisillena jira, iena rairuinena. 

2. Nie isoide rana bu cueia, naiemona dama naimie ibana feinuana buna 
rairuinena. 

Rafue 28. 



Bie rabemo cuega rafue suillena buna rairuinena. Nana comini bie isoide suille 
rafue illanomo jainaiaina. 

Rafue 29. 

1 . Dani coniniri Je illanomo nagamie dajena maijia, nagamie comena jira. 

2. le gobierno lloga uai diese nagamie ie jitaillacinona finua. Jiaie cominino ie 
comecina facajano iena finua. Nana comini uri illana iena finua. 

3. Uri illena Naciones Unidas lloga uaina buna jeare uacainena. 

Rafue 30. 

Bie rafuedo jaiacadinona buna rairuinena. Bie rafue uinuamona, bie rabemo lloga 
rafuena buna jamainena. 



